wickkiey/tamil-wikipedia-chunked huggingface dataset:
# புஷ்பலதா

## நடித்த திரைப்படங்கள்

### 1980கள்

| 1980 | அன்னப்பறவை |  |  |  |  |  |
| --- | --- | --- | --- | --- | --- | --- |
| 1980 | எமனுக்கு எமன் | சாவித்திரியின் தாய் |  |  |  |  |
| 1980 | தர்மராஜா |  |  |  |  |  |
| 1980 | நட்சத்திரம் |  |  |  |  |  |
| 1980 | ரத்த பாசம் |  |  |  |  |  |
| 1982 | சிம்லா ஸ்பெஷல் | கோபுவின் தாய் |  |  |  |  |
| 1982 | சகலகலா வல்லவன் | பார்வதி |  |  |  |  |
| 1983 | உறவை காத்த கிளி |  |  |  |  |  |
| 1983 | டௌரி கல்யாணம் |  |  |  |  |  |
| 1984 | ஊருக்கு உபதேசம் | கௌசல்யா |  |  |  |  |
| 1984 | நிலவு சுடுவதில்லை |  |  |  |  |  |
| 1984 | நினைவுகள் |  |  |  |  |  |
| 1985 | தெய்வப்பிறவி'' |  |  |  |  |  |
| 1985 | அம்மாவும் நீயே அப்பாவும் நீயே |  |  |  |  |  |
| 1986 | நான் அடிமை இல்லை | நன்னி |  |  |  |  |
| 1986 | மாமியார்கள் ஜாக்கிரதை |  |  |  |  |  |
| 1987 | ஜீவன ஜோதி | கன்னடம் | காஷ்மீர் காதலி | 1999 | பூ வாசம் | } |
# புஷ்பலதா

## இறப்பு

புஷ்பலதா 2025 பெப்ரவரி 4 அன்று தனது 87-ஆவது அகவையில் சென்னையில் காலமானார். ஏ. வி. எம். ராஜன், புஷ்பலதா ஆகியோருக்கு மகாலட்சுமி, அபிராமி என இரண்டு மகள்கள் உள்ளனர். இவர்களில் மகாலட்சுமி, ராணித்தேனீ, முதல் வசந்தம் உள்ளிட்ட படங்களில் நடித்திருக்கிறார்.
# அனடோலி தீவு

**அனடோலி தீவு** *(Anatoly Island)* வெனிசுலா நாட்டிலுள்ள கனைமா தேசியப் பூங்காவில் உள்ள ஒரு தீவின் பெயராகும். நிர்வாக ரீதியாக போலிவார் மாநிலத்தின் கிரான் சபனா நகராட்சியின் கட்டுப்பாட்டில் இத்தீவு உள்ளது. கேராவ் நதி, அயன்டெபூயைக் அடைந்தபின்னும், ஏஞ்சல் நீர்வீழ்ச்சியிலிருந்து வரும் நீரால் நிரப்பப்பட்டு பல நீரோடைகளாகப் பிரிந்து, தீவுகளை உருவாக்குகிறது. இவற்றில் மிகப்பெரிய தீவு அனடோலி தீவு என்று அழைக்கப்படுகிறது.
# கோவா மருத்துவக் கல்லூரி

**கோவா மருத்துவக் கல்லூரி** (Goa Medical College)(ஜி.எம்.சி) என்பது இந்தியாவின் கோவாவில் உள்ள ஓர் அரசு மருத்துவக் கல்லூரி மற்றும் மருத்துவமனையாகும். இது ஆசியாவின் பழமையான மருத்துவக் கல்லூரிகளில் ஒன்றாகும்.  
இது கோவா பல்கலைக்கழகத்தின் கீழ் செயல்படும் பழமையான கல்வி நிறுவனமாகும்.
# கோவா மருத்துவக் கல்லூரி

## வரலாறு

ஆல்வோர் 1வது வைஸ்ராய் பிரான்சிஸ்கோ டி டெவோராவின் கூற்றின்படி, பதினாறாம் நூற்றாண்டின் கடைசி தசாப்தங்களில், கோவா "போர்த்துக்கீசியர்களின் கல்லறை" என்று அழைக்கப்பட்டது. மக்கள்தொகையின் அடர்த்தி காரணமாகவும், சுகாதாரம் மற்றும் மருத்துவ பராமரிப்பு இல்லாததாலும் பழைய நகரத்தின் ஆரோக்கியமற்ற தன்மை வெளிப்படையானதாக இருந்தது. கோவாவில் மருத்துவர்களும் அரிதாகவே இருந்தனர்.  
இக்குறையினைத் தீர்க்க கோவாவில் மருத்துவக் கல்விப் படிப்பானது 1691இல் தொடங்கப்பட்டது. இந்தியாவின் துணை மன்னரான ரோட்ரிகோ டா கோஸ்டாவின் வேண்டுகோளின்படி" தலைமை இயற்பியலாளர்" மனோல் ரோயிஸ் டி சாசா நோவா கோவா மருத்துவ வகுப்பினைத் தொடங்கினார். functioning intermittently in the eighteenth century;  
இருப்பினும், 1842 நவம்பர் 5ஆம் தேதிதான் "கோவா மருத்துவ-அறுவை சிகிச்சை பள்ளி" முறையாகத் தொடங்கப் பெற்றது. 1851 டிசம்பர் 11க்குப் பிறகும் இந்த நிறுவனம் செயல்பாட்டிலிருந்தது. அமைச்சரின் அறிக்கை மற்றும் இணைக்கப்பட்ட ஆணை மூலம், காலனித்துவ அரசாங்கத்தில் விலக்களிக்கப்பட்ட மருத்துவ பள்ளிகளில் கோவா மருத்துவப் பள்ளியும் ஒன்று. இக்காலகட்டத்தில், இங்கிருந்து சுமார் 1,327 மருத்துவர்களும் 469 மருந்தாளுநர்களும் உருவாகினர்.  
1961ஆம் ஆண்டில் இந்தியாவில் மேற்கொண்ட இராணுவ இணைப்பின் போது, கோவாவின் மருத்துவப் பள்ளியானது மும்பை பல்கலைக்கழகத்தால் நிர்வகிக்கப்பட்டது.  
1986 முதல் இது கோவா பல்கலைக்கழக எல்கையின் கீழ் வந்தது. இதன்பின் மருத்துவ அறுவைச்சிகிச்சை பள்ளி என்பது மருத்துவக் கல்லூரி எனப்பெயர் மாற்றம் பெற்றது.  
ஆரம்பத்தில் இக்கல்லூரி பன்ஜிமில் அமைந்திருந்தது. இவ்வமைப்பு போர்த்துகீசிய வம்சாவளியைச் சேர்ந்த கட்டமைப்புடன் கூடியது. பின்னர் இது கோவா பல்கலைக்கழக வளாகத்தின் பகுதியாக இருந்த ஆல்டோ-பாம்போலிமுக்கு 1993ஆம் ஆண்டில் மாற்றப்பட்டது.
# கோவா மருத்துவக் கல்லூரி

## அமைப்பு

மனநல மற்றும் மனித நடத்தை நிறுவனம் (பாம்போலிம்), டீ. பி. குன்ஹா மற்றும் மார்பு நோய் மருத்துவமனை (செயின்ட் ஈனெஸ்), கிராம சுகாதார மற்றும் பயிற்சி மையம் (மந்தூர்) மற்றும் நகரச் சுகாதார மையம் (செயின்ட் குரூஸ்) ஆகியவை இந்நிறுவனத்தின் பகுதிகளாகும். கோவா பல்கலைக்கழகத்துடன் இணைக்கப்பட்ட இக்கல்லூரியில் எம்.பி.பி.எஸ். படிப்புகளுடன் எம்.டி., எம். எஸ். படிப்புகளும், சில சிறப்பு நிபுணத்துவ பாட படிப்புகளும் வழங்கப்படுகின்றன.  
கோவாவின் தலைநகர் பன்ஜிமை அதன் வர்த்தக தலைநகரான மார்கோவுடன் இணைக்கும் நெடுஞ்சாலையில் கோவா மருத்துவக் கல்லூரி மற்றும் கோவா பல் மருத்துவக் கல்லூரி எதிர் எதிராக அமைந்துள்ளன. இந்த இரு நிறுவனங்களையும் இணைக்கும் வகையில் பாதசாரி சுரங்கப்பாதை அமைக்கப்பட்டுள்ளது.  
கட்டாயப் பயிற்சி திட்டத்தின் கீழ் தடுப்பு மற்றும் சமூக மருத்துவத் துறையில் பயில மருத்துவ மாணவர்கள் இளநிலை உறைவிட மருத்துவர்களுடன் 15 நாட்கள் சான்கேள் சமூக சுகாதார மையத்தில் பயிற்சியளிக்கப்படுகின்றனர்.  
கோவா மருத்துவக் கல்லூரியின் தற்போதைய முதல்வர் மருத்துவர் பிரதீப் ஜி. நாயக் ஆவார்.
# கோவா மருத்துவக் கல்லூரி

## சேர்க்கை

மாணவர் சேர்க்கையானது அகில இந்திய நுழைவுத் தேர்வான நீட் மதிப்பெண் அடிப்படையில் நடைபெறும். 180 எம். பி. பி. எஸ் இடங்களும் 60 துணை மருத்துவ படிப்பிற்கான இடங்களும் இக்கல்லூரியில் உள்ளன.
# கோவா மருத்துவக் கல்லூரி

## சேர்க்கை

### முதுநிலை

முதுநிலைப் பாடப்பிரிவில் 86 இடங்கள் உள்ளன. இதில் 50% இடங்கள் அகில இந்திய ஒதுக்கீட்டு அடிப்படையில் நிரப்பப்படும்.
# கோவா மருத்துவக் கல்லூரி

## கற்பிக்கப்படும் பாடங்கள்

### இளநிலைப் படிப்புகள்

எம். பி. பி. எஸ், - குறைந்தது 4 1/2 ஆண்டுகள் வரை, பின்னர் 1 ஆண்டு கட்டாய மருத்துவ பயிற்சி.
# கோவா மருத்துவக் கல்லூரி

## கற்பிக்கப்படும் பாடங்கள்

### முதுநிலைப் படிப்புகள்

#### எம்.டி.

- மயக்கவியல்
- உயிர் வேதியியல்
- தோல் நோய்
- நோயறிதல் கதிரியக்கவியல்
- தடயவியல் மருத்துவம்
- பொது மருத்துவம்
- நுண்ணுயிரியல்
- மகப்பேறியல் மற்றும் பெண்ணோயியல்
- குழந்தை மருத்துவம்
- நோயியல்
- மருந்தியல்
- உடலியல்
- உளவியல்
- தடுப்பு மற்றும் சமூக மருத்துவம்
- நுரையீரல் மருத்துவம்
- ரேடியோ நோயறிதல்
# கோவா மருத்துவக் கல்லூரி

## கற்பிக்கப்படும் பாடங்கள்

### முதுநிலைப் படிப்புகள்

#### எம் எஸ்

- உடற்கூறியல்
-
- கண் மருத்துவம்
- ஓட்டோலரிங்காலஜி
# கோவா மருத்துவக் கல்லூரி

## கற்பிக்கப்படும் பாடங்கள்

### முதுநிலைப் படிப்புகள்

#### முதுநிலை பட்டயப் படிப்புகள்

- மயக்க மருந்து
- நோயறிதல் கதிரியக்கவியல்
- மகப்பேறியல் மற்றும் பெண்ணோயியல்
- குழந்தை மருத்துவம்
- உளவியல் மருத்துவம்
- பொது சுகாதாரம்
- தடயவியல் மருத்துவம் (MCI ஆல் இன்னும் அங்கீகரிக்கப்படவில்லை)
- டெர்மட்டாலஜி & வி.டி (எம்.சி.ஐ இன்னும் அங்கீகரிக்கப்படவில்லை)
# கோவா மருத்துவக் கல்லூரி

## குறிப்பிடத்தக்க மேனாள் மாணவர்கள்

- மருத்துவர் ஃப்ரோலானோ டி மெல்லோ
- மருத்துவர் பிரான்சிஸ்கோ லூயிஸ் கோம்ஸ்
- அகோஸ்டின்ஹோ பெர்னாண்டஸ் (1932-2015), கோன் நாவலாசிரியர்
- ராம பட்
- அம்ருத் பி. கே.
# மலேசியா எஸ். பாண்டியன்

**மலேசியா எஸ். பாண்டியன்** (S. Malaysia Pandian) என்பவர் இந்திய அரசியல்வாதி ஆவார். இந்தியத் தேசிய காங்கிரஸ் கட்சியினைச் சார்ந்த இவர் தமிழ்நாடு சட்டமன்ற முதுகுளத்தூர் தொகுதி உறுப்பினராவார்.  
இவர் முதுகுளத்தூர் சட்டமன்றத் தொகுதியில் நன்கு பெயர் பெற்றவர். இவர் தனது சொந்த சமூகத்தின் உதவியுடன் தேர்தலில் வெற்றி பெற்றார். யாதவ மக்களின் பெரும்பான்மையான ஆதரவு இவரது வெற்றிக்குக் காரணமாக அமைந்தது. முதுகுளத்தூர் சட்டமன்றத் தொகுதியில் வென்றவர்களில் பலர் இந்தியத் தேசிய காங்கிரஸ் கட்சியினைச் சார்ந்தவர்கள். முன்னாள் இந்தியத் தேசிய காங்கிரஸ் தமிழ்நாடு தலைவர் சோ. பாலகிருஷ்ணன் இத்தொகுதியிலிருந்து வெற்றிபெற்றவர்.
# பாங்குலு தீவு

**பாங்குலு தீவு** *(Bangkulu Island)* பசிபிக் பெருங்கடலின் தென்மேற்கு பகுதியின் நீட்சியாகவுள்ள பண்டா கடலில் இருக்கும் ஓர் தீவாகும். பாங்காய் தீவுகளின் ஒரு பகுதியாக இது கருதப்படுகிறது. பாங்காய் தீவுகளின் பிரதிநிதியாட்சியால் இத்தீவு நிர்வகிக்கப்படுகிறது. அபோகோனிடே குடும்பத்தைச் சேர்ந்த பாங்காய் கார்டினல் மீன்கள் பாங்குலு தீவில் அதிகம் காணப்படுகின்றன.
# ரேணுகா சிங்

**ரேணுகா சிங்** (Renuka Singh) (பிறப்பு: ஜனவரி 5, 1964) சத்தீஸ்கரைச் சேர்ந்த இந்திய அரசியல்வாதியும், பாரதிய ஜனதா கட்சியின் உறுப்பினரும் ஆவார். நரேந்திர மோடியின் அமைச்சில் பழங்குடியினர் தொடர்பான அமைச்சகத்தின் இணை அமைச்சராக உள்ளார் .
# ரேணுகா சிங்

## அரசியல் வாழ்க்கை

ரேணுகா முதலில் 2003 ஆம் ஆண்டில் சத்தீஸ்கர் சட்டமன்றத்திற்கு தேர்ந்தெடுக்கப்பட்டார். மகளிர் மற்றும் குழந்தைகள் வளர்ச்சி, குடும்ப நலத்துறை அமைச்சராக பணியாற்றினார். 2008 ஆம் ஆண்டில் அவர் சத்தீஸ்கர் சட்டமன்றத்திற்கு மீண்டும் தேர்ந்தெடுக்கப்பட்டார். 2013 சட்டமன்றத் தேர்தலில், காங்கிரஸ் மூத்த தலைவர் கெல்சாய் சிங்கிடம் தோல்வியடைந்தார். 2019 இந்தியப் பாராளுமன்றத்திற்கான பொதுத் தேர்தலில், அவர் மீண்டும் கெல்சாய் சிங்குக்கு எதிராக போட்டியிட்டு 1,57,873 வாக்குகள் வித்தியாசத்தில் வெற்றி பெற்று மத்திய பழங்குடியினர் விவகார அமைச்சின் மத்திய அமைச்சரானார்.
# மா. பாலசிங்கம்

**மா. பா. சி.** என அறியப்படும் **மா. பாலசிங்கம்** (நவம்பர் 26, 1939 – அக்டோபர் 31, 2020) ஈழத்தின் மூத்த எழுத்தாளர் ஆவார். சிறுகதைகள், புதினங்கள், கட்டுரைகள் எனப் படைப்புகளை எழுதியுள்ளார். முற்போக்குச் சிந்தனையாளர்.
# மா. பாலசிங்கம்

## வாழ்க்கைக் குறிப்பு

மா. பாலசிங்கம் யாழ்ப்பாணம், கொட்டடி என்ற ஊரில் ஐயம்பிள்ளை-செல்லம்மா ஆகியோருக்குப் பிறந்தார். யாழ்ப்பாணம் சம்பத்தரிசியார் கல்லூரியில் கல்வி பயின்றார். கொழும்பில் எழுத்தராக நீண்ட காலமாகப் பணியாற்றி வந்தார். தினகரன் வாரமஞ்சரியில் இவரது முதல் சிறுகதை 'ஏமாற்றம்' என்ற பெயரில் வெளிவந்தது. இவர் எழுதிய கட்டுரைத் தொகுப்புகள் நூலாக்கப்பட்டு "மா. பா. சி. கேட்டவை'' என்ற பெயரில் 2016-இல் வெளியிடப்பட்டது.
# மா. பாலசிங்கம்

## படைப்புகள்

- மனிதப் புயலில் ஒரு கொடியும் கொம்பும்
# மா. பாலசிங்கம்

## மறைவு

மா.பாலசிங்கம் சில மாதங்களாக சுகவீனமடைந்த நிலையில், 2020 அக்டோபர் 31 அன்று கொழும்பிலுள்ள தனியார் மருத்துவமனை ஒன்றில் தனது 81-வது அகவையில் காலமானார்.
# மயிலிட்டி

**மயிலிட்டி** (*Myliddy*) என்பது இலங்கையின் ஒரு சிறிய ஊர் ஆகும். இது இலங்கையின் வட மாகாணத்தில், யாழ்ப்பாண மாவட்டத்தில், தெல்லிப்பழை பிரதேச செயலாளர் பிரிவில் அமைந்துள்ளது. இதன் கிழக்கே பலாலி, வடக்கே இந்தியப் பெருங்கடல், மேற்கே தையிட்டி, தெற்கே கட்டுவன் ஆகியன இதன் எல்லைகளாக உள்ளன. இது யாழ்ப்பாணத்தின் முக்கியமான மீன்பிடிக் கிராமங்களில் ஒன்றாகும். இது யாழ்ப்பாணக் குடாநாட்டின் வடகரைப் பகுதியின் நடுவே அமைந்துள்ளது. யாழ்ப்பாணம் சர்வதேச விமான நிலையம், பலாலி விமானப்படைத்தளம் ஆகியன இதனருகில் அமைந்துள்ளதால் இக்கிராமம் 1990-ஆம் ஆண்டு முதல் அதி-உச்ச பாதுகாப்பு வலயமாக இருந்து வந்தது. 27 ஆண்டுகளின் பின்னர், 2017 மே 3 இல் இப்பகுதி அவ்வூர் மக்களின் பயன்பாட்டிற்குத் திறந்து விடப்பட்டது. ஆனாலும், இவ்வூரின் அரைவாசிப் பகுதி தொடர்ந்து இராணுவத்தினரின் கட்டுப்பாட்டிலேயே இருந்து வருகின்றது.
# மயிலிட்டி

## இங்குள்ள கோவில்கள்

அவற்றுள் சில:
- முனையன்வளவு முருகையன் ஆலயம்
- மருதடி ஸ்ரீ வரசித்தி விநாயகர் ஆலயம்
- தோப்புப் பிள்ளையார் ஆலயம்
- கொழுவியங்கலட்டி பிள்ளையார் ஆலயம்
- வீரமாணிக்கதேவன்துறை கண்ணகி அம்பாள் கோவில்
- மயிலிட்டி திருப்பூர் பேச்சி அம்மன் ஆலயம்
- ஆதிமயிலிட்டி காசிப்பூதராயர் ஆலயம்
- சங்குவத்தை மாணிக்கப் பிள்ளையார் ஆலயம்
- மயிலிட்டி தெற்கு - கட்டுவன் துறட்டையிட்டி ஞானவைரவர் ஆலயம்
- மயிலிட்டி தெற்கு - கட்டுவன் வீரபத்திரர் ஆலயம்
- மயிலிட்டி வடக்கு புதுக்கிணற்று வைரவர் கோவில்
- ஆதிமயிலிட்டி பெரும்பரப்புப் பிள்ளையார் ஆலயம் (மயிலிட்டி வடக்கு)
- குளத்தடி தேவியாகொல்லை கண்ணகி அம்மன் ஆலயம்
- மயிலுவக்கட்டை செல்வவிநாயகர் ஆலயம்
# மயிலிட்டி

## இங்குள்ள பாடசாலைகள்

- கலைமகள் மகா வித்தியாலயம்
- உரோமன் கத்தோலிக்கப் பாடசாலை
# மயிலிட்டி

## இங்கு பிறந்தவர்கள்

- நா. சண்முகலிங்கன், எழுத்தாளர், கல்வியாளர்
- சந்தனா, போராளி
# மயிலிட்டி

## இதனையும் பார்க்க

- யாழ்ப்பாண மாவட்டத்தில் உள்ள ஊர்களின் பட்டியல்
# செரிங் வூசர்

**செரிங் வூசர்** (*Tsering Woeser*, பிறப்பு:1966) இவர் ஓர் திபெத்திய எழுத்தாளரும், சமூக ஆர்வலரும், வலைப்பதிவில் எழுதுபவரும், கவிஞரும், கட்டுரையாளருமாவார்.
# செரிங் வூசர்

## சுயசரிதை

கால் பகுதி ஆன் சீனரும் முக்கால்வாசி திபெத்தியருமான இவர் லாசாவில் பிறந்தார். இவரது தாத்தா, சீன, தேசியவாத இராணுவத்தில் குவோமின்டாங் அதிகாரியாக இருந்தார். இவரது தந்தை மக்கள் விடுதலை இராணுவத்தில் உயர் பதவியில் இருந்த இராணுவ அதிகாரியாவார். இவர் மிகவும் இளமையாக இருந்தபோது, இவரது குடும்பம் மேற்கு சிச்சுவான் மாகாணத்தின் காம் பகுதிக்கு இடம் பெயர்ந்தது. 1988 ஆம் ஆண்டில், செங்டூவில் உள்ள தேசியத்திற்கான தென்மேற்கு பல்கலைக்கழகத்தில் சீன இலக்கியத்தில் பட்டம் பெற்றார். இவர் கார்ட்சோவிலும் பின்னர் லாசாவிலும் ஒரு நிருபராக பணிபுரிந்தார். அரசியல் பிரச்சினைகளின் விளைவாக 2003 முதல் பெய்ஜிங்கில் வசித்து வருகிறார். இவர் திபெத்தைப் பற்றி அடிக்கடி எழுதும் புகழ்பெற்ற எழுத்தாளர் *வாங் லியோங்* என்பவரை மணந்தார். எல்லைகளற்ற செய்தியாளர்களின் கூற்றுப்படி, "சீன மொழியில் எழுதும் சில திபெத்திய எழுத்தாளர்கள் மற்றும் கவிஞர்களில் இவரும் ஒருவர்." இவருக்கு கடவுச் சீட்டு கொடுக்க அரசாங்கம் மறுத்தபோது, இவர் அதிகாரிகள் மீது வழக்குத் தொடர்ந்தார்.
# செரிங் வூசர்

## தொழில்

இவர், *நோட்ஸ் ஆன் திபெத்* என்ற புத்தகத்தை எழுதியுள்ளார். செப்டம்பர் 2003 இல் இந்த புத்தகம் அரசாங்கத்தால் தடைசெய்யப்பட்டதாக பெயரிடப்படாத ஆதாரங்களை திபெத் தகவல் வலையமைப்பு மேற்கோளிட்டுள்ளது.  
பிரதிநிதித்துவமற்ற நாடுகள் மற்றும் மக்கள் அமைப்பு என்ற நிறுவனத்தின்படி தடை செய்யப்பட்டதாகக் கூறப்பட்ட சிறிது காலத்திலேயே இவர் தனது வேலையிலிருந்து நீக்கப்பட்டார். மேலும், இவரது தனது பணியையும் இழந்தார். *ரேடியோ ஃப்ரீ ஆசியா* என்ற வானொலி இவரது இரண்டு வலைப்பதிவுகளில் பலவிதமான கவிதைளையும், கட்டுரைகளையும் தொடர்ந்து வெளியிட்டுள்ளதாக அறிவித்தது: *மெரூன் மேப்* (oser.tibetcul.net), இது ஆசிரியரின் கூற்றுப்படி, முதன்மையாக திபெத்தியர்களால் பார்வையிடப்பட்டது. வூசரின் வலைப்பதிவு (blog.daqi.com/weise), இது முதன்மையாக ஆன் இனத்தைச் சேர்ந்தவர்களால் பார்வையிட்டது. *ஆர்.எஃப்.ஏ* தரவுகளின்படி, 2006 சூலை 28 அன்று, இரு வலைப்பதிவுகளும் அரசாங்கத்தின் உத்தரவின்படி மூடப்பட்டன. வெளிப்படையாக இவர் தலாய் லாமாவுக்கு பிறந்தநாள் வாழ்த்துக்களைத் தெரிவித்ததோடு, பிற முக்கிய தலைப்புகளையும் எழுதினார். இவர் எழுதுவதிலும், பேசுவதிலும் தான் தொடர்ந்து ஈடுபடப்போவதாக கூறினார்.
பலிபீடத்தின் முன் தனது பெய்ஜிங் குடியிருப்பில் வூசர்]]
2008 ஆம் ஆண்டு திபெத்திய அமைதியின்மையின் போது, இவரும் இவரது கணவரும் செய்தியாளர்களிடம் பேசிய பின்னர் வீட்டுக் காவலில் வைக்கப்பட்டனர். இவர்கள் இருவரும் உரிமைச் சாசனம் 08 என்பதில் அசல் கையொப்பமிட்ட 303 நபர்களில் முதன்மையானவர்களாவர். இப்போது இதில் ஆயிரக்கணக்கானோர் இணைந்துள்ளனர். சாசனம் 08 இன் ஆசிரியரான லியு சியாபோவுக்கு பதினொரு ஆண்டுகள் சிறைத்தண்டனை விதிக்கப்பட்டது. பின்னர், இவருக்கு மேலும், 2010 அமைதிக்கான நோபல் பரிசும் வழங்கப்பட்டது . 2009 சூலையில் இவரும், இவரது கணவரும் 100 க்கும் மேற்பட்ட கையெழுத்திட்டவர்களில் ஒருவராக இருந்தனர். தடுத்து வைக்கப்பட்டுள்ள இன- உய்குர் பொருளாதார பேராசிரியர் *இல்ஹாம் தோஹ்தி*யை விடுவிக்குமாறு சீன அதிகாரிகளை கேட்டு ஒரு மனுவில் கையெழுத்திட்டனர். 2011 இல் *பிரின்ஸ் கிளாஸ்* விருதுகளுடன் கௌரவிக்கப்பட்டபோது, இடாய்ச்சு தூதரகத்தில் பரிசு பெற இவர் தடைசெய்யப்பட்டார்.  
1905 திபெத்திய கிளர்ச்சியில் திபெத்திய நடவடிக்கைகளை இவர் ஆதரித்தார். சாவோ செய்த கொடுமைகளை பட்டியலிட்டு, "திபெத்திய ஆர்ப்பாட்டங்களை மிருகத்தனமாக நிறுத்த சாவோ எர்பெங் இப்பகுதியை ஆக்கிரமித்தார் என்று கூறினார்.
# செரிங் வூசர்

## விருதுகள்

- 2007 ஆம் ஆண்டில், இவருக்கு நோர்வே ஆசிரியர்கள் சங்க விருது வழங்கப்பட்டது.
- 2007 ஆம் ஆண்டில், திபெத்திய ஊடகவியலாளர்கள் சங்கத்தால் இவருக்கு பேச்சு சுதந்திர பதக்கமும் வழங்கப்பட்டது.
- 2010 ஆம் ஆண்டில், சர்வதேச மகளிர் ஊடக அறக்கட்டளை இவருக்கு இதழியலில் தைரியம் என்ற விருதினை வழங்கியது.
- 2011 இல், *பிரின்ஸ் கிளாஸ்* விருது வழங்கப்பட்டது.
- 2013 ஆம் ஆண்டில், இவருக்கு சர்வதேச வீரதீர பெண்கள் விருது வழங்கப்பட்டது
# சாவோ எர்பெங்

**சாவோ எர்பெங்** (Zhao Erfeng) (1845-1911), இவர் ஓர் சிங் வம்சத்தைச் சேர்ந்த அதிகாரியாவார். சீனாவின் குயிங் வம்சத்தின் கீழ் நிர்வாக மற்றும் இராணுவ பிரிவுகளாக இருந்த எட்டு பதாகைகள் என்பதைச் சேர்ந்தவராவார். இவர் எளிய நீலப் பதாகையைச் சேர்ந்தவர். 1908 மார்ச்சில் நியமிக்கப்பட்ட திபெத்தின் கடைசி உயரதியாக இவர் அறியப்படுகிறார். மஞ்சு இனத்தைச் சேர்ந்த யூ மற்றொரு உயரதிகாரியாக நியமிக்கப்பட்டார். சிச்சுவான் - ஊபேய் தொடர்வண்டியின் முன்னாள் தலைமை இயக்குநராகவும், சிச்சுவான் மாகாணத்தின் பொறுப்பு ஆளுநராகவும் இருந்த இவர், ஏகாதிபத்திய சகாப்தத்தின் பிற்பகுதியில் மிகவும் மோசமான சீன அதிகாரியாக இருந்தார். இவர் காம் பகுதி (கிழக்கு திபெத்) முழுவதும் இராணுவப் படைகளை வழிநடத்தி இறுதியில் 1910 இல் லாசாவை அடைந்தார். இது இவருக்கு "சாவோ தி புட்சர்" என்ற புனைபெயரைப் பெற்றுத் தந்தது.
# சாவோ எர்பெங்

## திபெத்தின் அதிகாரி

1905 முதல் 1906 வரை நீடித்த சாண்ட்ரெங் (இப்போது சியாங்செங் கவுண்டி, சிச்சுவான் ) முற்றுகையின்போது 1905 ஆம் ஆண்டு யுன்னான் மற்றும் சிச்சுவானில் நடந்த திபெத்திய கிளர்ச்சியில் இவர் திபெத்திய இலாமாக்களையும் அவற்றின் மடங்களையும் அழித்தார். திபெத்திய பௌத்த கெலுக் மஞ்சள் தொப்பி பிரிவு கிறிஸ்தவ தொண்டு நிறுவனங்களின் வெற்றியை சந்தேகித்த திபெத்திய லாமாக்கள் குயிங் ஆட்சிக்கு எதிராக கிளர்ச்சி செய்தனர். சீன அரசாங்க அதிகாரிகள், மேற்கு கத்தோலிக்க கிறிஸ்தவ தொண்டு நிறுவனங்கள், பூர்வகுடிகளை கிறிஸ்தவ மதமாற்றம் செய்தவர்கள் ஆகியோர் கொல்லப்பட்டனர்.  
இவர், சீன ஆட்சியை காம் பகுதி வரை நீட்டித்தார். 1908ஆம் ஆண்டில் உயரதிகாரியாக நியமிக்கப்பட்டார். ஆரம்பத்தில் இவர் 13வது தலாய் லாமாவுடன் பணிபுரிந்தார். 1903-1904இல் திபெத் மீதான பிரித்தானியப் படைஎடுப்பின்போது தப்பி ஓடிய பின்னர் திரும்பி வந்தார். ஆனால் 1909ஆம் ஆண்டில், தலாய் லாமாவும், இவரும் ஒருவருக்கொருவர் உடன்படவில்லை. தலாய் லாமா நாடுகடத்தப்பட்டார். ஆர்ப்பாட்டங்களுக்கு மத்தியில் பொட்டாலாவின் அரண்மனையும், மடமும் தலாய் லாமாவால் நிறுவப்பட்டது. ஆட்சியாளரான *கர்னல் யங் ஹஸ்பண்ட்* உறுதிமொழியளித்த அனைத்து திபெத்தியர்களுக்கும் மன்னிப்பு வழங்கினார். சிச்சுவான் எல்லையில் சீன துருப்புக்கள் அதிகமாக இருந்ததால், அவர்கள் மடங்களை அழித்து துறவிகளைக் கொன்றதால், இராணுவ விவகாரங்களுக்குப் பொறுப்பான சீனர்களிடம் லாமா எதிர்ப்பு தெரிவித்தார். இந்த எதிர்ப்பு திபெத்தின் நிலை குறித்த முழு கேள்வியையும் தூண்டுவதற்கு உதவியது. இது ஒரு சீன மாகாணம் என்று அறிவிக்கப்பட்டது.  
ஒரு முன்னாள் திபெத்திய காம் சிப்பாய் சாவோவின் திபெத்திய நினைவுகளை விவரித்தார். இவரை "புட்செர் பெங்" என்று அழைத்தார். சாவோ: படாங் மடாலயத்தை இடித்து, புனித நூல்களை துருப்புக்கள் தங்கள் காலணிக்கு நூலாகப் பயன்படுத்தும்படி கட்டளையிட்டார். மேலும், பல திபெத்தியர்களை படுகொலையும் செய்தார்.
# சாவோ எர்பெங்

## கைதும், இறப்பும்

1911 ஆம் ஆண்டில், சிச்சுவானின் ஆளுநராக இருந்த சாவோ சிச்சுவானில் கிளர்ச்சியை எதிர்கொண்டார். எழுத்தாளரான ஆன் சுயின் என்பவரின் கூற்றுப்படி, சிச்சுவானை சீனாவின் மற்ற பகுதிகளுடன் இணைக்கும் ஒரு திட்டமிடப்பட்ட இருப்புப் பாதை போக்குவத்தின் கட்டுப்பாடுதான் முக்கிய பிரச்சினை. இவர் வுச்சாங்கில் இருந்து துருப்புக்களை வரவழைத்தார். கிளர்ச்சியாளர்களுக்கு இது ஒரு வாய்ப்பாக அமைந்தது. 1911 சீனப் புரட்சியின் உத்தியோகபூர்வ தொடக்கமான வுச்சாங் எழுச்சியின் பின்னணி இதுதான். 22 திசம்பர் 1911 இல் கிளர்ச்சியாளர்களுடன் சண்டையிட்ட பின்னர், குயிங் வம்சத்தை அகற்றுவதற்கான நோக்கத்தில் இருந்த சீனக் குடியரசுக் கட்சி புரட்சிகரப் படைகளால் இவர் கைது செய்யப்பட்டு தலை துண்டிக்கப்பட்டார்.  
=
# இருப்புப்பாதை பாதுகாப்பு இயக்கம்

மக்கள் பூங்காவில் இருப்புப்பாதை பாதுகாப்பு இயக்கத்தில் கொல்லப்பட்ட தியாகிகளை நினைவுகூரும் நினைவுச்சின்னம்.]]
**இருப்புப்பாதை பாதுகாப்பு இயக்கம்** (Railway Protection Movement) **இருப்புப்பாதை உரிமைகள் பாதுகாப்பு இயக்கம்** என்றும் அழைக்கப்படும் இது ஓர் அரசியல் எதிர்ப்பு இயக்கமாகும். இது உள்ளூர் இருப்புப்பாதை மேம்பாட்டு திட்டங்களை தேசியமயமாக்குவதற்கும் வெளிநாட்டு வங்கிகளுக்கு கட்டுப்பாட்டை மாற்றுவதற்கும் சிங் அரசாங்கத்தின் திட்டத்திற்கு எதிராக 1911 ஆம் ஆண்டின் பிற்பகுதியில் சீனாவில் வெடித்தது. சிச்சுவான் மாகாணத்தை மையமாகக் கொண்ட இந்த இயக்கம், சிங் ஆட்சியில் பெரும் அதிருப்தியை வெளிப்படுத்தியது. சீனப் புரட்சியையும் ஊக்குவித்தது. இந்தக் கிளர்ச்சியை அடக்குவதற்கு அண்டை நாடான ஊபேய் மாகாணத்தில் இருந்து ஏகாதிபத்திய துருப்புக்கள் அணிதிரட்டப்பட்டதால் ஊகான் புரட்சியாளர்களுக்கு உச்சாங் எழுச்சியைத் தொடங்க வாய்ப்பு கிடைத்தது. இது சிங் வம்சத்தை தூக்கியெறிந்து சீனக் குடியரசை நிறுவ புரட்சியைத் தூண்டியது.
# இருப்புப்பாதை பாதுகாப்பு இயக்கம்

## இருப்புப்பாதை எதிர்ப்பு இயக்கம்

தேசியமயமாக்கல் உத்தரவு தெற்கு சீனா முழுவதும், குறிப்பாக சிச்சுவான், சிச்சுவான்-ஆன்கோ இருப்புப்பாதை போக்குவரத்து முயற்சியில் மிகப்பெரிய பொது பங்குகளை வைத்திருந்த கடும் எதிர்ப்பை ஈர்த்தது. முதலீட்டாளர்கள் வெள்ளிக்கு பதிலாக அரசாங்க பத்திரங்களுடன் ஓரளவு மட்டுமே ஈடுசெய்யப்படுவார்கள் என்று மகிழ்ச்சியடைந்தனர்.  
சிச்சுவானுக்கு வழங்கப்பட்ட தொகை மற்ற எல்லா மாகாணங்களையும் விட மிகக் குறைவாக இருந்தது. பு டியான்ஜுன் மற்றும் சிச்சுவான் மாகாண சபையின் பிற செல்வாக்கு மிக்க உறுப்பினர்கள் ஜூன் 17 அன்று இருப்புப்பாதை போக்குவரத்து நிறுவன பாதுகாப்பு அமைப்பை ஏற்பாடு செய்தனர். மேலும் இந்த திட்டத்திற்கு எதிராக பகிரங்க உரைகளையும் நிகழ்த்தினர். இது மஞ்சு நீதிமன்றத்தால் மதிப்புமிக்க பொருளாதார சொத்துக்களை பறிமுதல் செய்தல் மற்றும் உள்ளூர் சொத்துக்களை வெளிநாட்டு கட்டுப்பாட்டுக்கு மாற்றுவது என பரவலாக கருதப்பட்டது..
# இருப்புப்பாதை பாதுகாப்பு இயக்கம்

## இருப்புப்பாதை எதிர்ப்பு இயக்கம்

### செங்டுவில் கிளர்ச்சி

ஆகத்து 11-13 அன்று, 10,000 க்கும் மேற்பட்ட ஆர்ப்பாட்டக்காரர்கள் செங்டுவில் இந்த திட்டத்திற்கு எதிராக ஒரு பேரணியை நடத்தி, மாணவர்கள் மற்றும் வணிகர்களால் தொடர்ச்சியான வேலைநிறுத்தங்கள் மற்றும் புறக்கணிப்புகளை ஏற்பாடு செய்தனர். செப்டம்பர் 1 ம் தேதி, சிச்சுவான்-ஆன்கோ இருப்புப்பாதை போக்குவரத்து நிறுவனம் பங்குதாரர்களின் தீர்மானத்தை சிச்சுவான் பொதுமக்களுக்கு சிங் அரசாங்கத்திற்கு தானிய வரி செலுத்துவதை நிறுத்துமாறு அழைப்பு விடுத்தது. செப்டம்பர் 7 ஆம் தேதி, சிச்சுவான் ஆளுநர் சாவோ எர்பெங் பு டயான்ஜுன் மற்றும் பிற தலைவர்களை கைது செய்து நிறுவனத்தை மூடிவிட்டார். பின்னர் ஆத்திரமடைந்த ஆர்ப்பாட்டக்காரர்கள் புவை விடுவிக்கக் கோரி செங்டுவில் உள்ள ஆளுநர் அலுவலகத்தில் அணிவகுத்துச் சென்றனர். சாவோ எர்பெங் துருப்புக்களை துப்பாக்கிச் சூடு நடத்த உத்தரவிட்டார். பல எதிர்ப்பாளர்கள் கொல்லப்பட்டனர். செங்டுவில் 32 பேர் உயிரிழந்தனர்.  
இந்த உயிரிழப்பு ஆர்ப்பாட்டங்களை மேலும் தூண்டியது. தோங்மெங்குய் மற்றும் கெலாவுய் உள்ளிட்ட இரகசியசிங் எதிர்ப்பு குழுக்கள் செங்டுவிலும் அதைச் சுற்றியுள்ள சிங் துருப்புக்களுடன் ஆயுத மோதல்களைத் தொடங்கின. செப்டம்பர் 15 ஆம் தேதி, செங்டுவின் தெற்கே ரோங் பகுதியில் உள்ள கெலாவுயின் தலைவரான வாங் தியான்ஜி, தோழர்களின் இராணுவத்தை ஒழுங்கமைத்து, 800 பின்தொடர்பவர்களை செங்டுவில் அணிவகுத்துச் செல்ல வழிவகுத்தார். சாவோ எர்பெங்கைக் கவிழ்ப்பதாக சபதம் செய்தார். சிச்சுவானில் பதட்டங்கள் அதிகரித்ததால், சிங் அரசாங்கம் சாவோ எர்பெங்கை ஆளுநர் பதவியில் இருந்து நீக்கி முதலீட்டாளர்களுக்கு முழு இழப்பீட்டை வழங்கியது. ஆனால் ஒரு லட்சத்திற்கும் அதிகமான எண்ணிக்கையிலான ஆயுதக் குழுக்கள் சிச்சுவானில் அரசாங்க அதிகாரிகளை கொன்றனர்.
# எம். எஸ். விஜயாள்

**எம். எஸ். விஜயாள்** 1930-40களில் நடித்த தமிழ்த் திரைப்பட நடிகையும், பாடகியும், நாடக நடிகையும் ஆவார். நாடக ராணி என அழைக்கப்பட்டவர்.
# எம். எஸ். விஜயாள்

## நடித்த திரைப்படங்கள்

- மாயா பஜார் (1935)
- மேனகா (1935)
- மோகினி ருக்மாங்கதா (1935)
- வத்சலா கல்யாணம் (1935)
- ருக்மணி கல்யாணம் (1936)
- ஹரிஜனப் பெண் (லட்சுமி) (1937)
- சுகுணசரசா (சரசா, ராதா என இரட்டை வேடங்களில், 1939)
- சியாம் சுந்தர் (ருக்மணி ஆக, 1940)
- சண்பகவல்லி (1948)
# தர்மாபுரம் ஞானாம்பிகை அரசு மகளிர் கல்லூரி

**தர்மாபுரம் ஞானாம்பிகை அரசு மகளிர் கல்லூரி** (D. G. Government Arts College for Women) என்பது இந்தியாவின் தமிழ்நாடு மாநிலத்தில் மயிலாடுதுறை மாவட்டத்தில் அமைந்துள்ள மகளிர் கல்லூரி ஆகும். இக்கல்லூரி திருச்சிராப்பள்ளி பாரதிதாசன் பல்கலைக்கழக இணைவும் புது தில்லி பல்கலைக்கழக மானியக்குழு அனுமதியும் பெற்ற அரசுக் கல்லூரியாகும்.
# தர்மாபுரம் ஞானாம்பிகை அரசு மகளிர் கல்லூரி

## வரலாறு

மயிலாடுதுறையினைச் சார்ந்த புரவலர்களின் முயற்சியினால் 1967ஆம் ஆண்டு பல்கலைக்கழக முன் பட்ட வகுப்புகளுடன் இக்கல்லூரி துவங்கப்பட்டது. இக்கல்லூரிக்குப் பெங்களூரில் உள்ள தேசிய தரச் சான்று நிறுவனம் “A" தரச்சான்றினை 2016ஆம் ஆண்டு வழங்கியுள்ளது.
# தர்மாபுரம் ஞானாம்பிகை அரசு மகளிர் கல்லூரி

## வழங்கப்படும் படிப்புகள்

### இளநிலைப் படிப்புகள்

கலைப் பாடங்கள்
- பி. ஏ. தமிழ்
- பி. ஏ. ஆங்கிலம்
- பி. ஏ. வரலாறு
- பி. ஏ. பொருளாதாரம்
- பி. காம்.
- பி. பி. ஏ.  
அறிவியல் பாடங்கள்
- பி. எஸ். சி. கணிதம்
- பி. எஸ். சி. இயற்பியல்
- பி. எஸ். சி. விலங்கியல்
- பி. எஸ். சி. கணினி அறிவியல்
- பி. எஸ். சி. வேதியியல்
- பி. எஸ். சி. உயிர்வேதியியல்
- பி. எஸ். சி. கணிதம்
# தர்மாபுரம் ஞானாம்பிகை அரசு மகளிர் கல்லூரி

## வழங்கப்படும் படிப்புகள்

### முதுநிலைப் படிப்புகள்

கலைப் பாடங்கள்
- எம். ஏ. ஆங்கிலம்
- எம். ஏ. வரலாறு
- எம். ஏ. பொருளியல்  
அறிவியல் பாடங்கள்
- எம். எஸ். சி. விலங்கியல்
- எம். எஸ். சி. கணினி அறிவியல்
- எம். எஸ். சி. வேதியியல்
- எம். எஸ். சி. உயிர்வேதியியல்
- எம். எஸ். சி. கணிதம்
# தர்மாபுரம் ஞானாம்பிகை அரசு மகளிர் கல்லூரி

## வழங்கப்படும் படிப்புகள்

### முனைவர் பட்டம்

- இயற்பியல்
- கணிதம்
- உயிர்வேதியியல்
- தமிழ்
- வரலாறு
# தர்மாபுரம் ஞானாம்பிகை அரசு மகளிர் கல்லூரி

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# மன்னார்கோயில் வேதநாராயணர் கோயில்

**மன்னார்கோயில் வேதநாராயணர் கோயில்** என்பது தமிழ்நாட்டில் திருநெல்வேலி மாவட்டம், மன்னார்கோயில் என்னும் ஊரில் அமைந்துள்ள ஒரு பெருமாள் கோயிலாகும். இது அம்பாசமுத்திரத்தில் இருந்து வடமேற்கே மூன்று மைல் தொலைவில் உள்ளது.
# மன்னார்கோயில் வேதநாராயணர் கோயில்

## தலச்சிறப்பு

குலசேகர ஆழ்வார் தன் வாழ்வின் இறுதிக் காலத்தை இங்குதான் கழித்தார் என்று கூறப்படுகிறது.
# மன்னார்கோயில் வேதநாராயணர் கோயில்

## கோயில் அமைப்பு

இந்தக் கோயில் வாயிலில் ஒரு பெரிய மண்டபமானது பந்தல் மண்டபம் என்று அழைக்கபடுகிறது. இம்மண்டபத்தில் முத்துகிருஷண நாயக்கருடைய சிலையும் அவனுடைய தளவாய் ராமப்பய்யனுடைய சிலையும் இருக்கின்றன. பாண்டியர்கள் சின்னமாக மீன்கள் மண்டப முகட்டில் காணப்படுகின்றன. ஆதலால் நாயக்க மன்னர்கள் ஆட்சியில் ஒரு பாண்டியன் இதைக் கட்டியிருக்கிறான் என்று கருதப்படுகிறது.  
இந்த மண்டபத்தை அடுத்தே கோயிலின் பிரதான வாயில் உள்ளது. அந்த வாயிலை ஐந்து அடுக்குகள் கொண்ட கோபுரம் அணி செய்கிறது. இதனை அடுத்தது ஒரு பெரிய மண்டபம், இம்மண்டபத்தில் குமார கிருஷ்னப்ப நாயக்கர் சிலை இருப்பதால் அவரே இம் மண்பம் கட்டியிருக்க வேண்டும் எனப்படுகிறது. இங்கேயே செண்டலங்கார மாமுனிகள், பராங்குசர் முதவியோரது சிலைகள் இருக்கின்றன. மற்ற மண்டபங்களையும் கடந்து அந்தாரளம் சென்றால் அதை அடுத்த கருவறையில் மூலவரான வேத நாராயணர் உள்ளார். இவருக்கு இரு பக்கத்திலும் சிறீதேவியும் பூதேவியும் நிற்கிறார்கள். வேதநாராயணனும் நின்ற கோலத்திலேயே சேவை சாதிக்கிறார். பக்கத்திலேயே பிருகு மகரிசியும் மார்க்கண்டேயரும் இருக்கிறார்கள்.  
வேதநாராயணனும், வேதவல்லித் தாயாரும் புவனவல்லித் தாயாரும் உற்சவ மூர்த்திகளாக அமர்ந்திருக்கின்றனர். இத்தாயார்களுக்குத் தனிக் கோயில்கள் இருக்கின்றன. அந்த மண்டபத்திலே குலசேகரரது திரு ஆராதனை மூர்த்தியான இராமன் சீதை இலட்சுமண சமேதனாக எழுந்தருளியிருக்கிறான். இன்னும் இங்கேயே காட்டுமன்னார், கண்ணன், சக்கரத் தாழ்வார், மற்ற ஆழ்வார்கள், ராமானுஜர். மணவாள மாமுனிகள் எல்லோரும் இருக்கின்றனர். இந்த மண்டபத்திலிருந்து வேத நாராயணனைச் சுற்றி ஒரு பிரதக்ஷிணம் இருக்கிறது. அதனை அடைத்து வைத்திருக்கின்றனர். இதற்கு அடுத்த மண்டபமே மகாமண்டபம். இத்தலத்தில் இதனைக் குலசேகரன் மண்டபம் என்று அழைக்கின்றனர். இதில் ஓர் உள் மண்டபமும், வேதிகையும் இருக்கின்றன. இந்த வேதிகையை விசுவநாதன் பீடம் என்கின்றனர். இந்த வேதிகையில் ராஜகோபாலன். ஆண்டாள், கருடன் எல்லோரும் எழுந்தருளியிருக்கின்றனர். இந்த ராஜகோபாலன் பக்கத்திலே குலசேகராழ்வார் உற்சவ மூர்த்தியாக எழுந்தருளியிருக்கிறார்.
# மன்னார்கோயில் வேதநாராயணர் கோயில்

## விழாக்கள்

இங்கே தைமாதம் திருவாதிரை நாளில் குலசேகர ஆழ்வாருக்கு திருத்தேரோட்டமும், மாசி புனர்பூச நாளில் கோயில் தெப்பக் குளத்தில் அவருக்கு தெப்போற்சவமும் நடைபெறுகின்றது.
# யான்பு

**யான்பு அல் பஹ்ர்** (ஆங்கிலம்: Yanbu' al Bahr அரபி: ينبع البحر) என்பது மேற்கு சவுதி அரேபியாவில் மதீனா மாகாணத்தில் அமைந்துள்ள முக்கிய துறைமுகப் பட்டினமாகும். இது ஜித்தாவில் இருந்து வடமேற்கில் சுமார் 300 கிலோமீட்டர் தொலைவில் அமையப் பெற்றுள்ளது. 2020 ஆம் ஆண்டின் சனத்தொகை கணக்கெடுப்பின்படி இங்கு 222,360 மக்கள் வாழ்கிறார்கள். எண்ணெய் சுத்திகரிப்பு நிலையங்கள் மற்றும் பெட்ரோ கெமிக்கல் துறையில் பணிபுரியும் வெளிநாட்டு குடியிருப்பாளர்கள் பலர் இங்கு வசிக்கின்றனர்.  
யான்பு நகரம் மூன்று முதன்மை பிரிவுகளாக பிரிக்கப்பட்டுள்ளது. அவை ஒன்றுக்கொன்று பதினைந்து நிமிடங்கள் (மகிழுந்தில் பயணித்தால்) தூரத்தில் அமைந்துள்ளன. ஜித்தாவிற்கு பிறகு செங்கடலின் இரண்டாவது பெரிய சவுதி அரேபிய நகரம் யான்பு ஆகும்.
# யான்பு

## நிலவியல்

### யான்பு அல் பஹ்ர்

யான்புவின் மிகவும் வடக்கு பகுதி. யான்பு அல்-பஹார் என்றும் அழைக்கப்படுகிறது. யான்பு அல்-பஹ்ரின் நகரப் பகுதி (இது அல்-பாலாத் என்றும் அழைக்கப்படுகிறது) பெரும்பாலான மக்கள் தொகையைக் கொண்டுள்ளது. இங்குள்ள பெரும்பாலான உணவகங்கள் இப்பகுதியில் வசிக்கும் பல்வேறுபட்ட இனக்குழுக்களின் உணவுத் தேவையை பூர்த்தி செய்கின்றன. இப்பகுதியில் சில சர்வதேச சங்கிலி உணவகங்களும், சில காபி கடைகளும் உள்ளன. ஒரு பல்கடை அங்காடி மற்றும் பல்வேறு வணிக மையங்களும் அமைந்துள்ளன.  
ஒவ்வொரு ஆண்டும் யான்புவின் புறநகரில் ஒரு மலர் திருவிழா நடைபெறுகிறது. இது சவுதி அரேபியா மற்றும் அண்டை நாடுகளைச் சுற்றி பல பார்வையாளர்களை ஈர்த்துள்ளது.
# யான்பு

## நிலவியல்

### யான்பு அல் நக்கால்

யான்பு அல் நக்கால் (தி பாம்ஸ்) நகரத்திலிருந்து 47 கிலோமீட்டர் தொலைவில் (கூகிள் வரைப்படத்தின்படி) உள்ள தனிப்பகுதியாகும். இது ஜாப்ரியா, சுவைக், ரைஹான், மேஷரிஃப், ஐன்-அஜ்லான், மேட்சோஸ், அல்னெஜில் மற்றும் தலாத் நாசா போன்ற 20 க்கும் மேற்பட்ட கிராமங்களைக் கொண்டுள்ளது. இங்கு பெரும்பாலும் பண்ணைகள் காணப்படுகின்றன. இங்கு வசிக்கும் குடியிருப்பாளர்களில் பெரும்பாலோர் உள்ளூர் பழங்குடியினரான ஜோஹைனா (அல்ஜோஹானி), ஹார்ப் (அல்ஹார்பி), மற்றும் சிலர் அஷ்ரப்பைச் சேர்ந்தவர்கள் ஆவார்கள். சில வெளிநாட்டு பிரஜைகளும் இங்கு வசிக்கின்றனர்.
யான்பு அல் நக்காலில் குறிப்பிடத்தக்க கிராமம் ஜாப்ரியா ஆகும். ஜாப்ரியாவில் நகரத்திற்கான உள்ளாட்சி அலுவலகம் அமைந்துள்ளது. இந்த கிராமத்தில் ஒரு பொது மருத்துவமனை, ஒரு வங்கி, மூன்று ஏடிஎம் இயந்திரங்கள், நான்கு சேவை நிரப்பும் நிலையங்கள், ஒரு தீயணைப்பு நிலையம், இரண்டு குறிப்பிடத்தக்க பல்பொருள அங்காடிகள், பல பொழுதுபோக்கு வசதிகள் உள்ளன.
# யான்பு

## நிலவியல்

### யான்பு அல் சினியா

1975 ஆம் ஆண்டில் அரச ஆணையால் நிறுவப்பட்ட தொழிற்துறை நகரம் யான்பு அல்-சினியா (அதாவது "தொழில்துறை யான்பு") ஆகும். இது யான்பு நகரத்தின் தெற்கு பகுதி.  
யான்புவின் இந்த பகுதி செங்கடலில் வளர்ச்சியடையாத கடலோர பாலைவன நிலத்தின் ஒரு பகுதியாகும். இது ஒரு தொழிற்துறை நகரமாக மாற்றப்பட்டுள்ளது.  
யான்பு அல்-சினியாவின் குடியிருப்பு பிரிவு ராயல் கமிஷன் தலைமையகத்திற்கு அருகில் உள்ளது. பல சர்வதேச சங்கிலி மற்றும் உள்ளூர் உணவகங்கள், இரண்டு வணிக வளாகங்கள், பல்வேறு வணிக மையங்கள், பல்வேறு அளவிலான பல்பொருள் அங்காடிகள், மருத்துவமனைகள், வங்கிகள் மற்றும் காபி கடைகள் போன்ற வசதிகள் இங்கு கிடைக்கின்றன.
# யான்பு

## காலநிலை

யான்பு கோப்பனின் காலநிலை வகைப்பாட்டின்படி வெப்பமான பாலைவன காலநிலையைக் கொண்டுள்ளது.
# யான்பு

## பொருளாதாரம்

யான்புவில் முக்கிய பெட்ரோலிய கப்பல் முனையம் மற்றும் மூன்று எண்ணெய் சுத்திகரிப்பு நிலையங்கள், பல பெற்றோ இரசாயன ஆலைகள் அமைந்துள்ளன. யான்பு நாட்டின் இரண்டாவது துறைமுகமாகும். இந்நகரம் புனித நகரமான மதீனாவிற்கு கிழக்கே 160 கிமீ (99 மைல்) தூரத்தில் அமைந்துள்ளதோடு மதீனாவின் பிரதான துறைமுகமாக திகழ்கிறது. இயற்கை துறைமுகம் இருபுறமும் பரந்த பவளப்பாறைகளால் பாதுகாக்கப்படுகிறது. மூன்று பெரிய எண்ணெய் குழாய்கள் பாலைவனத்தின் குறுக்கே கிழக்கில் உள்ள எண்ணெய் வயல்களில் இருந்து யான்புவில் உள்ள செங்கடலில் முடிவடைகின்றன.  
மே 6, 2019 அன்று நாட்பெட்-பெட்ரோ கெமிக்கல் ஆலையில் ஏற்பட்ட வெடிப்புக்குப் பின்னர் ஏற்பட்ட தீ விபத்தில் ஒரு தொழிலாளி இறந்தோடு 11 பேர் காயமடைந்தனர்.
# யான்பு

## சுற்றுலா

யான்பு நகரம் தொழிற்துறை நடவடிக்கைகளுக்கு பெயர் பெற்றது என்றாலும், தற்போது இந்நகரம் ஒரு சுற்றுலா தலமாக வளர்ந்து வருகிறது. இந்த கடற்கரை பொழுதுபோக்கிற்காக பயன்படுத்தப்படுகிறது. இது "சீனா மூலிகை பூங்கா" என்று அழைக்கப்படும் சுமார் 4 கிமீ² அளவு கொண்ட பெரிய கடற்கரையைக் கொண்டுள்ளது.  
2020 ஆம் ஆண்டில், சவூதி அரேபியாவின் சுற்றுலா அமைச்சகம் யான்புவில் உள்ள டி.இ. லாரன்ஸின் வீட்டை புதுப்பிக்க முடிவு செய்தது.
# யான்பு

## போக்குவரத்து

### விமான நிலையம்

யான்பு விமான நிலையம் சர்வதேச விமான நிலையமாக 2009 ஆம் ஆண்டில் மேம்படுத்தப்பட்டது. இது சவுதி அரேபியாவிற்குள் தம்மாம், ஜித்தா மற்றும் ரியாத்துக்கு மட்டுமே விமான சேவைகளை வழங்குகிறது. சர்வதேச அளவில் விமானங்களை அலெக்சாந்திரியா, கெய்ரோ இஸ்தான்புல், துபாய் மற்றும் ஷார்ஜா உள்ள ஐக்கிய அரபு அமீரக பிரதேசங்களுக்கு வழங்குகிறது.  
அனைத்து சர்வதேச இடங்களும் வெளிநாட்டு விமான நிறுவனங்களால் சேவை செய்யப்படுகின்றன. உள்நாட்டு விமான சேவைகளாகிய சவுதியா மற்றும் ஃப்ளினாஸ் மேலே பட்டியலிடப்பட்ட உள்நாட்டு இடங்களுக்கு மட்டுமே சேவை செய்கின்றன.
# யான்பு

## போக்குவரத்து

### நெடுஞ்சாலைகள்

யான்பு வழியாக நெடுஞ்சாலையொன்று வழியாக செல்கிறது. இந்த நெடுஞ்சாலை யான்புவை ஜித்தாவையும், ராஜ்யத்தின் வடக்கு பகுதிகளையும் தெற்கேயும், அண்டை நாடுகளான சிரியா, ஜோர்தான் போன்றவற்றை வடக்கேயும் இணைக்கிறது.
# யான்பு

## போக்குவரத்து

### துறைமுகம்

யான்பு துறைமுகம் செங்கடலின் பழமையான கடல் துறைமுகங்களில் ஒன்றாகும். இந்த துறைமுகம் புனித நகரங்களான மக்கா, மதீனாவுடன் இணைக்கப்பட்டுள்ளது. மேலும், இது பொருளாதார முக்கியத்துவம் வாய்ந்த பகுதியில் அமைந்திருக்கிறது.
# கிருஷ்ணாபுரம் வெங்கடாசலபதி கோயில்

**கிருஷ்ணாபுரம் வெங்கடாசலபதி கோயில்** (**கிருஷ்ணாபுரம் கோயில்** என்றும் அழைக்கப்படுகிறது) என்பது தென்னிந்தியாவின், தமிழ்நாட்டின், திருநெல்வேலி மாவட்டம் கிருஷ்ணாபுரம் என்ற ஊரில் உள்ள ஒரு விஷ்ணு கோயிலாகும். இது &nbsp;திருநெல்வேலியில் இருந்து 10 கி.மீ. தொலைவில் அமைந்துள்ளது. திராவிடக் கட்டிடக்கலையில் கட்டபட்ட இந்த கோயில் நாயக்கர் கட்டிடக்கலைகளின் களஞ்சியமாக உள்ளது.  
கோயிலைச் சுற்றி கல்லாலான மதில் சுவர் இக்கோயிலைச் சார்ந்த அனைத்து சிற்றாலயங்களையும் உள்ளடக்கியதாக உள்ளது. இந்த கோவிலில் ஐந்து அடுக்கு இராசகோபுரம் உள்ளது. விஜயநகர மற்றும் நாயக்க மன்னர்களில் கலையம்சங்களுடைய 16 ஆம் நூற்றாண்டய தூண்கள் கொண்ட மண்டபங்களானது கோயில் வளாகத்தில் அமைக்கபட்டுள்ளன.  
இந்த கோயிலில் தென்கலை வழிபாட்டு முறை பின்பற்றப்படுகிறது. கோயிலில் நாள்தோறும் நான்கு கால பூசைகளும் ஆண்டுதோறும் மூன்று விழாக்களும் நடத்தப்படுகின்றன. இவற்றில் பத்து நாட்கள் கொண்டாடப்படும் வைகுண்ட ஏகாதசியானது தமிழ் மாதமான மார்கழி நடத்தப்படுகிறது. இந்த கோயிலானது தமிழ்நாடு அரசின் இந்து சமய அறநிலையத்துறையால் பராமரிக்கப்படுகிறது.
# கிருஷ்ணாபுரம் வெங்கடாசலபதி கோயில்

## வரலாறு

இக்கோயிலின் கல்வெட்டும் 16 ஆம் நூற்றாண்டில் அளிக்கபட்ட பல்வேறு மானியங்கள் குறித்து தெரிவிக்கின்றன. மதுரை நாயக்க மரபின் நிறுவனரான விசுவநாத நாயக்கரின் மகனான கிருஷ்ணப்ப நாயக்கரால் (1563–72) இந்த கோயில் கட்டப்பட்டது என்பது இந்த கல்வெட்டுகளில் இருந்து தெரியவருகிறது. கோயிலைச் சுற்றியுள்ள பிரகாரம் உயர்ந்த கோயில் கோபுரம் ஆகியவற்றுக்கும் கிருஷ்ணப்ப நாயக்கரே காரணமாக இருந்துள்ளார். கோவில் தேர் சீராக செல்ல வசதியாக கிருஷ்ணப்ப நாயக்கர் கோயிலைச் சுற்றி நான்கு மாடவீதிகளையும் அமைத்தார். இந்த கிராமமானது முதலில் திருவேங்கடராயபுரம் என்ற பெயர் கொண்டதாக இருந்தது. கிருஷணப்ப நாயக்கரின் ஆட்சியின் போது கிருஷ்ணாபுரம் என்று பெயர் மாற்றபட்டது. அமைச்சர் விஸ்வநாதரின் மருமகனான தெய்வாச்சிலையார் (மயிலேறும் பெருமாள்) கோயில் கட்டுமானத்தில் முக்கியப் பங்கு வகித்தார். கோயிலில் அவர் செய்த பணிகள் பற்றிய விரிவான விவரங்கள் குமாரசாமி அவதானியாரால் பாடப்பட்ட தெய்வச்சிலையார் விறலி விடு தூது மற்றும் கால்டுவெல் எழுதிய திருநெல்வேலி சரித்திரம் என்ற வரலாற்று நூலிலும் புகழப்பட்டுள்ளன.  
விஜயநகரப் பேரரசின் சதாசிவ ராயனின் செப்பேடுகள் கோயிலில் விளக்கெரிய வயல்களை மானியமாக விடப்பட்டதைக் குறிக்கின்றன. கோயிலின் தொடர் செலவுகளுக்காக ஆறு கிராமங்களில் இருந்து வரும் வருவாய் வழங்கப்பட்டது. அரியகுளம், கொடிக்குளம், குத்துகாவல், புதனேரி, பொட்டுகலம், ஸ்ரீராமாகுளம், அலிக்குடி ஆகிய கிராமங்கள் கோயிலின் தினசரி பூசைகளுக்காக கோயிலுக்கு மானியமாக விடப்பட்டன. வேதங்கள் மற்றும் *அகமங்களை* நன்கு அறிந்த 108 பிராமணக் குடும்பங்களை குடியமர்த்த ஒரு அக்ரகாரம் நிறுவப்பட்டது.  
இந்த கோயில் முதலில் திருநெல்வேலியில் உள்ள இராமசாமி கோயிலின் துணைக் கோயிலாக நிர்வகிக்கப்பட்டது, ஆனால் 1973 முதல் நெல்லையப்பர் கோவிலின் நிர்வாகத்தின் கீழ் வந்தது. இது 1986 முதல் திருச்செந்தூர் தேவஸ்தான நிருவாகத்தின் கீழ் வந்தது.
# கிருஷ்ணாபுரம் வெங்கடாசலபதி கோயில்

## கட்டக்கலை

இந்த கோயில் பரப்பளவிலான வளாகமானது கருங்கல் மதிலால் சூழப்பட்டுள்ளது. இந்த கோவிலில் முதலில் மூன்று பிரகாரங்கள் இருந்தன. அவற்றில் வெளிப்புற பிரகாரமானது ஆற்காடு நவாப்பின் உத்தரவினால் சந்தா சாகிப்பால் இடிக்கப்பட்டது. அக்கற்கள் பாளையங்கோட்டையில் கோட்டை கட்ட பயன்படுத்தப்பட்டன. கோயிலின் நுழைவாயில் உள்ள ஐந்து அடுக்கு *இராஜகோபுரமானது* உயரமானது ஆகும். கருவறையில் உயரத்தில் கருங்கல்லால் அமைக்கபட்ட வெங்கடாசலபதி சிலை வடிவில் உள்ளார். இவர் நான்கு கைகளைக் கொண்டுள்ளார். இவரது பின்னிரு கைகள் சங்கு மற்றும் சக்ரத்தை ஏந்தியுள்ளன. முன் வலக்கையானது அபயமுத்திரையோடும், இடக்கையானது கடஹஸ்த முத்திரையோடும் உள்ளது. இவரது இருபுறமும் ஸ்ரீதேவியும், பூமாதேவியும் உள்ளனர். உற்சவர் சீனிவாசன் என்று அழைக்கப்படுகிறார். மேலும் உற்சவரின் வடிவம் மூலவரின் அம்சங்களை ஒத்ததாக உள்ளன. அர்த்த மண்டபம் இருபுறமும் இரண்டு துவாரபாலகர்கள் உள்ளனர். மூன்றாவது வளாகத்தில் அலர்மேல்மங்கைக்கு தனி ஆலயம் உள்ளது, அதில் உற்சவர் சிலையும் உள்ளது.  
கோவில் வளாகத்தில் பந்தல் மண்டபம், வாகன மண்டம், ரெங்க மண்டம், நாங்குநேரி ஜீயர் மண்டபம் என பல மண்டபங்கள் உள்ளன. பந்தல் மண்டபத் தூண்களில் புஷ்பபொய்கை, பலகை மற்றும் வரிக்கோலம் ஆகியவற்றைக் கொண்ட கட்டடக்கலை அம்சங்கள் நிறைந்து உள்ளன. திருவிழாவின்போது நடத்தப்படும் ஊஞ்சல் உற்சவத்துக்காக ஊஞ்சல் மண்டபம் அமைக்கபட்டுள்ளது. சதுர வடிவ வசந்த மண்டபமானது நவரங்க பாணியில் அமைக்கபட்டுள்ளது. வீரப்ப நாயக்க மண்டபத்தில் நாயக்கர் காலத்தைச் சேர்ந்த அரிய சிற்பங்கள் உள்ளன. இந்து புராணங்களின் பல்வேறு புனைவுகளைக் குறிக்கும் முழு உருவச் சிற்பங்கள் தூண்களில் நேர்த்தியான வடிக்கபட்டுள்ளன. ஜீயர் மண்டபத்தில் கேரள கோவில்களில் உள்ளதைப் போல விளக்குகளை ஏந்தியிருக்கும் பெண்களின் சிற்பங்களைக் கொண்ட பல தூண்கள் உள்ளன. திருவிழாக்களின்போது பக்தர்கள் இந்த இடத்தில் ஓய்வெடுப்பர். சொர்க்க வாசலானது யாகசலை மண்டபத்தின் மேற்கே அமைந்துள்ளது. இது வைகுண்ட ஏகாதசி திருவிழாவின் போது பத்து நாட்கள் மட்டுமே திறந்திருக்கும். மணிமண்டபத்தில் யானைகள், யாளிகள் போன்றவற்றுடன் ஏராளமான தூண்கள் உள்ளன. 1500 களின் முற்பகுதியில் விஜயநாயகர மன்னர்களின் கலையம்சக் கலவையோடு வீரபத்திரர் வாள் மற்றும் கொம்பு போன்றவற்றோடு காணப்படுகின்றார். இதை ஒத்த வடிவில் உள்ள வீரபத்திரரின் உருவங்களானது திருவட்டாறு ஆதிகேசவப் பெருமாள் கோவில், மதுரை மீனாட்சி சுந்தரேசுவரர் கோயில் , திருநெல்வேலி நெல்லையப்பர் கோயில் தென்காசி காசி விஸ்வநாதர் திருக்கோயில் , இராமேஸ்வரம் இராமநாதசுவாமி கோயில் , தாடிக்கொம்பு சௌந்தரராஜ பெருமாள் கோயில், திருவில்லிபுத்தூர் ஆண்டாள் கோவில், திருவைகுண்டம் வைகுண்டநாதர் கோயில், ஆவுடையார்கோயில், வைஷ்ணவ நம்பி மற்றும் திருக்குறுங்குடிவல்லி நாச்சியார் கோவில் போன்ற கோயில்களில் காணப்படுகின்றன .
# கிருஷ்ணாபுரம் வெங்கடாசலபதி கோயில்

## விழாக்கள்

இந்த கோயிலில் வைணவ பாரம்பரியத்தின் தென்கலை பிரிவின் மரபுகளைப் பின்பற்றி *பஞ்சரத ஆகம முறையில்* வழிபாடு செய்யப்படுகிறது. 16 ஆம் நூற்றாண்டில் கோயில் அர்ச்சகர்கள் ஒரு நாளைக்கு ஐந்து கால பூசை செய்துவந்தனர். *கோயில்* பாரம்பரியத்தை கண்டிப்பாக பின்பற்றிவந்தனர் என்று கல்வெட்டுகளில் இருந்து தெரியவருகிறது. நவீன காலங்களில், கோவில் அர்சகர்கள் விழாக்களின்போதும், நாள் வழிபாட்டிலும் *பூசை*களை செய்கின்றனர். கோவிலில் வாராந்திர, மாதாந்திர திங்களிருமுறை சடங்குமுறைகள் செய்யப்படுகின்றன.  
இந்த கோயில் ஒரு காலத்தில் ஆண்டுக்கொருமுறை தேர்த்திருவிழாவானது பதினொரு நாள் விழாவாக கொண்டாடப்பட்டது. விழாவின் இறுதி நாளானது தெப்போற்ச்சவத்துடன் நிறைவடைந்தது. தற்போது இந்தத் திருவிழாக்கள் கொண்டாடப்படுவதில்லை. தமிழ் மாதமான மார்கழியில் வைகுண்ட ஏகாதசியானது கோயிலில் கொண்டாடப்படும் முக்கிய விழாவாக மற்ற வைணவ விழாகளுடன் கொண்டப்படுகிறது.
# ஜிக்மே கியாட்சோ (திபெத்திய சுதந்திர ஆர்வலர்)

**ஜிக்மே கியாட்சோ** (Jigme Gyatso) (பிறப்பு 1961) இவர் திபெத்திய சுதந்திர அமைப்பின் திபெத்திய ஆர்வலர் ஆவார். இவர் 1996 இல் ஒரு எதிர் புரட்சிகர அமைப்பை வழிநடத்தினார். மேலும், பிளவுகளைத் தூண்டினார் என்ற குற்றச்சாட்டில் 15 ஆண்டுகள் சிறைத்தண்டனை விதிக்கப்பட்டார். 2004 ஆம் ஆண்டில் இவர் சிறையில் எதிர்ப்பு தெரிவித்தபோது இவருக்கு கூடுதல் இரண்டு ஆண்டுகள் சேர்க்கப்பட்டன. பல சர்வதேச மனித உரிமைக் குழுக்கள் இவர் சார்பாக எதிர்ப்புத் தெரிவித்தன அல்லது பிரச்சாரம் செய்தன. பன்னாட்டு மன்னிப்பு அவை இவரை மனசாட்சியின் கைதியாக நியமித்தது. பின்னர் இவர் திபெத்திய சுதந்திர இயக்கத்தில் ஈடுபட்டார். 1991 இல் "திபெத்திய சுதந்திர அமைப்பு" என்ற இரகசிய இளைஞர் அமைப்பின் தலைவராக செயல்பட்டார். 1992 ஆம் ஆண்டில், லாசாவில் சுதந்திர சார்பு பேரணியை ஏற்பாடு செய்ய இவர் உதவினார். இதில் பல பங்கேற்பாளர்கள் சீன பொது பாதுகாப்பு பணியகத்தால் கைது செய்யப்பட்டனர். பேரணியைத் தொடர்ந்து, பொது பாதுகாப்பு பணியக அதிகாரிகள் இவரை கண்காணிப்பில் வைத்தனர்.
# ஜிக்மே கியாட்சோ (திபெத்திய சுதந்திர ஆர்வலர்)

## கைதும், சிறைவாசமும்

1996 மார்ச் 30 அன்று மாலை 6 மணியளவில், திபெத்திய சுதந்திர அமைப்பின் சக உறுப்பினருக்கு சொந்தமான லாசாவில் உள்ள ஒரு உணவகத்தில் இவர் கைது செய்யப்பட்டார். இவருடன் அந்த உறுப்பினரும் கைது செய்யப்பட்டார். 1992 லாசா எதிர்ப்பு தொடர்பான இவர் கைது செய்யப்பட்டார்: ஒரு சட்டவிரோத அமைப்பை நிறுவுவதன் மூலம் தேசிய பாதுகாப்பைத் தூண்டுதல் மற்றும் ஆபத்தை விளைவித்தல் போன்ற காரணங்களுக்காக.  
நவம்பர் 27, 2005 அன்று, சித்திரவதை தொடர்பான ஐ.நா. சிறப்பு அறிக்கையாளர் *மன்ஃப்ரெட் நோவாக்* என்பவர் சிறையில் இவரைச் சந்தித்தார்; தனது அதிகாரப்பூர்வ அறிக்கையில், நோவாக் கைதியை விடுவிக்க பரிந்துரைத்தார். சந்திப்பின் விளைவாக இவரை அடித்ததாகவும், தனிமையில் அடைத்ததாகவும் கூறப்படுகிறது.
# ஜிக்மே கியாட்சோ (திபெத்திய சுதந்திர ஆர்வலர்)

## கைதும், சிறைவாசமும்

### சிறையிலிருந்து விடுவித்தல்

இவர், 2013 மார்ச் 30அன்று சுசுல் சிறையில் இருந்து விடுவிக்கப்பட்டார். இவர் தனது சாஞ்சு வீட்டிற்கு திரும்ப உத்தரவிடப்பட்டு, 2013 ஏப்ரல் 1 அன்று காவலர்களின் துணையுடன் வந்தார்.
# 2020 ஏகியன் கடல் நிலநடுக்கம்

**2020 ஏகியன் கடல் நிலநடுக்கம்** (*2020 Aegean Sea earthquake*) கிரேக்கத் தீவான சமோசுக்கு வடகிழக்கில் சுமார் 14 கி.மீ (8.7 மைல்) தொலைவில் 2020 ஆம் ஆண்டு அக்டோபர் மாதம் 30 ஆம் நாள் வெள்ளிக்கிழமை அன்று 7.0 ரிக்டர் அளவில் பதிவானது. இந்நிலநடுக்கத்தின் விளைவாகப் பல கட்டடங்கள் சேதமடைந்தன அல்லது இடிந்து விழுந்தன. கிரேக்கத்தின் கார்லோவாசியில் உள்ள கன்னி மரியாள் தேவாலயத்தின் ஒரு பகுதியும் இடிந்து விழுந்தது. இதே நேரத்தில் நிலநடுக்கத்தால் பெரிதும் பாதிக்கப்பட்ட துருக்கிய நகரமான இசுமீரில் பல கட்டடங்கள் சேதமடைந்தன, இரவில் மீட்பு முயற்சிகள் தொடர்ந்ததால் இரு நாடுகளிலும் அவசர சேவைகள் உடனடியாக சம்பவ இடங்களில் தொடர்ந்து மேற்கோள்ளப்பட்டன.  
கிரேக்கத்தில் இருவர் உயிரிழந்தனர், 19 பேர் காயமடைந்தனர். துருக்கியில் 114 பேர் உயிரிழந்தனர், 1035 பேர் காயமடைந்தனர். இதன் விளைவாக ஏற்பட்ட பாதிப்பு எண்ணிக்கை இந்த நிகழ்வை 2020 ஆம் ஆண்டின் மிக மோசமான நிலநடுக்கமாக ஆக்கியுள்ளது.
# 2020 ஏகியன் கடல் நிலநடுக்கம்

## நிலநடுக்கம்

கிழக்கு ஏகியன் கடலில் மிதமான ஆழத்தில் யூரேசிய தட்டுக்குள் ஒர் இயல்பான பாறைப் பிளவின் விளைவாக இந்த பூகம்பம் ஏற்பட்டதாகக் கருதப்படுகிறது.  
ஆண்டுக்கு சுமார் 10 மி.மீ. என்ற வீதத்தில் வடக்கு நோக்கி ஐரோவாசியாவுக்கு நகரும் பிரதான ஆப்பிரிக்கத் தட்டின் எல்லைக்கு அருகே 250 கி.மீ வடக்கில் இந்நிலநடுக்கம் நிகழ்ந்துள்ளது. எனவே இந்த பூகம்பம் அதன் இருப்பிடத்தின் காரணமாக ஏற்பட்ட ஒரு பூகம்பமாக கருதப்படுகிறது. இப்பூகம்பத்தைத் தொடர்ந்து துருக்கி 114 முறை நிலநடுக்க அதிர்வுகளால் பாதிக்கப்பட்டது.
# 2020 ஏகியன் கடல் நிலநடுக்கம்

## ஆழிப்பேரலை

பல சமூக ஊடக இடுகைகள் பூகம்பத்தைத் தொடர்ந்து இப்பகுதியில் உள்ள வீதிகள் மற்றும் துறைமுகங்கள் வழியாக நீர் விரைந்து வந்ததைக் காட்டின. இகாரியா, கோசு, சியோசு மற்றும் சமோசு தீவுகளுக்கு சுனாமி எச்சரிக்கைகளும் விடுக்கப்பட்டன. சுனாமியால் பாதிக்கப்பட்ட இடங்களில் கடற்கரை மாவட்ட மைய நகரமான செபெரிகிசரில் சுனாமியின் பெரும் பாதிப்பும் உயிரிழப்பும் பதிவாயின.
# 2020 ஏகியன் கடல் நிலநடுக்கம்

## சேதங்கள்

இசுமிரில் குறைந்தது ஆறு கட்டிடங்கள் இடிந்து விழுந்ததாக துருக்கிய உள்துறை மந்திரி சேலிமேன் சோய்லு தொடக்கத்தில் கூறினார், ஆனால் நகர மேயர் துனே சோயர் அழிக்கப்பட்ட கட்டிடங்களின் எண்ணிக்கை 20 கட்டிடங்கள் இருக்கலாம் என்று அறிவித்தார். இருந்ததென சமோசு தீவிலிருந்த கிரேக்க அரசு அதிகாரிகள் குறிப்பிட்டனர். கிரேக்கத்தில் பூகம்பம் தொடர்பான இறப்புகள் 2017 ஆம் ஆண்டு நிகழ்ந்த ஏகியன் கடல் பூகம்பத்திற்குப் பிறகு இதுவே முதல் முறையாகும். இசுமிரின் பேராக்லே மற்றும் போர்னோவா மாவட்டங்களில் ஏராளமான கட்டிடங்கள் இடிந்து விழுந்தன.
# 2020 ஏகியன் கடல் நிலநடுக்கம்

## மீட்பு நடவடிக்கைகள்

பூகம்பத்திற்குப் பிறகு சுமார் 40 அவசர மருத்துவ ஊர்திகள், 35 அவசர மீட்புக் குழுக்கள் மற்றும் இரண்டு அவசரமருத்துவ திருகிருக்கை வானூர்திகள் சம்பவ இடத்திற்கு வந்துவிட்டதாகக் துருக்கிய சுகாதார அமைச்சர் பக்ரெடின் கோகா தெரிவித்தார். துருக்கியின் தேசிய பாதுகாப்பு அமைச்சகம் தன்னுடைய விமானங்களில் ஒன்றை இரண்டு மீட்புக் குழுக்களுடன் எடிமெசுகட் விமான தளத்திலிருந்து அனுப்பியிருப்பதாகத் தெரிவித்துள்ளது. துருக்கிய செம் பிறை அமைப்பும் உடனடியாக பூகம்பத்தால் பாதிக்கப்பட்டவர்களுக்கு உணவு வழங்க ஆறு நகரங்களில் இருந்து குழுக்களை அனுப்பியது . 1,200 எண்ணிக்கைக்கும் மேற்பட்ட தொழிலாளர்கள் இசுமீரில் குறைந்தது 13 கட்டிடங்களின் இடிபாடுகளுக்கிடையில் சிக்கியவர்களை காப்பாற்றும் மீட்பு முயற்சிகளில் ஈடுபட்டனர். இரவு வரை தொடர்ந்த மீட்பு நடவடிக்கைகளில் 70 பேர் மீட்கப்பட்டதாக துருக்கிய அதிகாரிகள் தெரிவித்தனர். உள்ளூர் அரசாங்கம் ஒரே இரவில் சுமார் 2,000 பேர் தங்குவதற்கான கூடாரங்களை அமைத்தது., பிரான்சு , இசுரேல் போன்ற நாடுகள் பாதிக்கப்பட்ட நாடுகளுக்கு உதவி கரங்கள் நீட்டினர். இதைத் தொடர்ந்து நேட்டோ மற்றும் ஐரோப்பிய ஒன்றியம் போன்ற அமைப்புகளும் இந்நடவடிக்கைகளுக்கு ஆதரவு அளித்தன. கிரேக்க பிரதம மந்திரி கிரியாகோசு மிட்சோடாகிசு மற்றும் துருக்கிய ஜனாதிபதி ரெசெப் தயிப் எர்டோகன் ஆகியோர் பூகம்பத்தைத் தொடர்ந்து ஒன்றுபட்ட அறிக்கைகளை பரிமாறிக்கொண்டனர் மற்றும் ஒருவருக்கொருவர் உதவ தயாராக இருப்பதாகவும் அறிவித்தனர்.  
நிலநடுக்கத்தை வரைபடமாக்குவதற்கு ஐரோப்பிய ஒன்றியம் பெரிதும் உதவியது.. மேலும் பகுப்பாய்வு செய்யப்பட்ட செயற்கைகோள் படங்களையும் வழங்கியது
# விக்கிப்பீடியா:Statistics/weekly/1-Nov-2020
| 210 | 2001:D08:2187:A85A:1:0:F1E2:4FC6 | 0 | 1 | 0 | 0 | 0 | 0 | 0 | 1 | 0 |  |
| 211 | Kristina ravi | 0 | 0 | 0 | 0 | 0 | 0 | 1 | 1 | 0 |  |
| 212 | TheWikipedian1250 | 0 | 1 | 0 | 0 | 0 | 0 | 0 | 1 | 42 |  |
| 213 | செல்வா | 0 | 1 | 0 | 0 | 0 | 0 | 0 | 1 | 52 |  |
| 214 | 42.110.181.113 | 0 | 1 | 0 | 0 | 0 | 0 | 0 | 1 | 37 |  |
| 215 | 2409:4072:118:D0FA:1EB6:EA92:D488:6A46 | 0 | 1 | 0 | 0 | 0 | 0 | 0 | 1 | 0 |  |
| 216 | Nieuwsgierige Gebruiker | 0 | 1 | 0 | 0 | 0 | 0 | 0 | 1 | 0 |  |
| 217 | 49.207.142.142 | 0 | 1 | 0 | 0 | 0 | 0 | 0 | 1 | 5 |  |
| 218 | 2402:3A80:1906:AC3D:0:0:0:2 | 0 | 1 | 0 | 0 | 0 | 0 | 0 | 1 | 7 |  |
| 219 | 2409:4072:E9A:DCB2:F67:D856:D045:9340 | 0 | 1 | 0 | 0 | 0 | 0 | 0 | 1 | 0 |  |
| 220 | 2409:4072:E9A:DCB2:3916:34CB:6397:16D2 | 0 | 1 | 0 | 0 | 0 | 0 | 0 | 1 | 583 |  |
| 221 | 2401:4900:484A:A301:0:0:223:163B | 0 | 1 | 0 | 0 | 0 | 0 | 0 | 1 | 2 |  |
| 222 | 157.51.57.166 | 0 | 1 | 0 | 0 | 0 | 0 | 0 | 1 | 227 |  |
| 223 | 2401:4900:2582:21BB:DBA5:5F00:DD47:F8AC | 0 | 1 | 0 | 0 | 0 | 0 | 0 | 1 | 266 |  |
| 224 | 2409:4072:E8C:C2F9:DC15:106A:197:3B2E | 0 | 1 | 0 | 0 | 0 | 0 | 0 | 1 | 0 |  |
| 225 | TNSE arunbharathi DGL | 0 | 0 | 0 | 0 | 0 | 0 | 1 | 1 | 0 |  |
| 226 | 2409:4072:6491:EEA0:0:0:1437:E8B0 | 0 | 0 | 0 | 0 | 0 | 0 | 1 | 1 | 0 |  |
| 227 | 164.100.146.214 | 0 | 1 | 0 | 0 | 0 | 0 | 0 | 1 | 0 |  |
| 228 | 61.245.161.170 | 0 | 1 | 0 | 0 | 0 | 0 | 0 | 1 | 27 |  |
| 229 | 2402:3A80:160D:C19A:632:743F:E90B:F0B6 | 0 | 1 | 0 | 0 | 0 | 0 | 0 | 1 | 0 |  |
| 230 | Irumozhi | 0 | 1 | 0 | 0 | 0 | 0 | 0 | 1 | 5060 |  |
| 231 | Artanisen | 0 | 1 | 0 | 0 | 0 | 0 | 0 | 1 | 26 |  |
| 232 | 101.2.179.93 | 0 | 1 | 0 | 0 | 0 | 0 | 0 | 1 | 45 |  |
| 233 | 2409:4072:649C:B624:7926:1EE0:1E28:C9BE | 0 | 1 | 0 | 0 | 0 | 0 | 0 | 1 | 38 |  |
| 234 | 2409:4072:6E18:6629:83A0:12D7:5AF5:DB10 | 0 | 0 | 0 | 0 | 0 | 0 | 1 | 1 | 0 |  |
| 235 | ABBAS ABU S | 0 | 1 | 0 | 0 | 0 | 0 | 0 | 1 | 0 |  |
| 236 | Mramanant | 0 | 1 | 0 | 0 | 0 | 0 | 0 | 1 | 12 |  |
| 237 | சையத் அபிபுல்லா | 0 | 1 | 0 | 0 | 0 | 0 | 0 | 1 | 1 |  |
| 238 | Gerd Eichmann | 0 | 1 | 0 | 0 | 0 | 0 | 0 | 1 | 471 |  |
| 239 | Rajah.nadar | 0 | 1 | 0 | 0 | 0 | 0 | 0 | 1 | 0 |  |
| 240 | 2401:4900:4844:7DA:0:0:638:4735 | 0 | 1 | 0 | 0 | 0 | 0 | 0 | 1 | 44 |  |
| 241 | 2401:4900:3384:5F80:77DA:3303:39A9:21E7 | 0 | 1 | 0 | 0 | 0 | 0 | 0 | 1 | 31 |  |
| 242 | KOKUYO | 0 | 0 | 0 | 0 | 0 | 0 | 1 | 1 | 0 |  |
| 243 | 2409:4072:194:8E12:0:0:3B8:68AC | 0 | 1 | 0 | 0 | 0 | 0 | 0 | 1 | 88 |  |
| 244 | 2409:4072:6000:872D:0:0:481:8AC | 0 | 1 | 0 | 0 | 0 | 0 | 0 | 1 | 26 |  |
| 245 | 43.250.242.152 | 0 | 1 | 0 | 0 | 0 | 0 | 0 | 1 | 0 |  |
| 246 | Kishore178 | 0 | 1 | 0 | 0 | 0 | 0 | 0 | 1 | 36 |  |
| 247 | 2409:4072:6283:19E1:D674:A171:1E6F:AB7B | 0 | 1 | 0 | 0 | 0 | 0 | 0 | 1 | 299 |  |
| 248 | 2409:4072:6283:19E1:F472:79A1:AE71:A0CB | 0 | 1 | 0 | 0 | 0 | 0 | 0 | 1 | 1251 |  |
| 249 | 175.157.57.35 | 0 | 1 | 0 | 0 | 0 | 0 | 0 | 1 | 0 |  |
| 250 | 175.157.52.222 | 0 | 1 | 0 | 0 | 0 | 0 | 0 | 1 | 0 |  |
| 251 | 89.211.238.94 | 0 | 1 | 0 | 0 | 0 | 0 | 0 | 1 | 0 | } |
# விக்கிப்பீடியா:Statistics/November 2020

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# ஜிக்மே கியாட்சோ

**ஜிக்மே க்யாட்சோ** (Jigme Gyatso) இவர் ஓர் திபெத்திய திரைப்படத் தயாரிப்பாளரும், மனித உரிமை ஆர்வலரும் ஆவார். *லீவிங் ஃபியர் பிஹைண்ட்* என்ற ஆவணப்படம் எடுப்பதற்கு உதவிய பின்னர், சீன அதிகாரிகளால் குறைந்தது மூன்று சந்தர்ப்பங்களில் கைது செய்யப்பட்டார். 2008 மார்ச் மாதம் கைது செய்யப்பட்டதைத் தொடர்ந்து, சிறையில் தான் சித்திரவதை செய்யப்பட்டதாக இவர் குற்றம் சாட்டினார்.  
இவர், **கோலாக் ஜிக்மே** என்றும் **ஜிக்மே லோப்சாங் என்றும்** **லோட்ரா** (மத பிறப்புப் பெயர்) என்றும் பல்வேறு மாற்று பெயர்களில் அறியப்படுகிறார்.
# ஜிக்மே கியாட்சோ

## ஆவணப்படம்

2007 மற்றும் 2008 ஆம் ஆண்டுகளில், இவர், திபெத்திய திரைப்படத் தயாரிப்பாளர் தோண்டுப் வாங்சன் என்பவருக்கு *லீவிங் ஃபியர் பிஹைண்ட்* என்ற ஆவணப்படத்தைத் தயாரிப்பதில் உதவினார். இது 2008 பெய்ஜிங் ஒலிம்பிக்கிற்கு முந்தைய மாதங்களில் தலாய் லாமா மற்றும் சீன அரசாங்கத்தின் கருத்துக்கள் குறித்து திபெத்திய மக்களை பேட்டி கண்ட ஆவணப்படமாகும். சுவிட்சர்லாந்தில் தங்கியிருந்த தங்கள் முயற்சிகளை தோண்டுப் வாங்சனின் உறவினர் கியால்ஜோங் செட்ரினுடன் ஒருங்கிணைத்தது, இவர்கள் இந்த முயற்சியில் ஈடுபட்டனர். சீன அரசாங்கத்தின் பழிவாங்கலிலிருந்து தப்பிக்க, தோண்டுப் வாங்சென் தனது மனைவியையும் தங்களது நான்கு குழந்தைகளையும் இந்தியாவின் தர்மசாலாவுக்கு அனுப்பினார்.  
மார்ச் மாதத்தில், திபெத்திய தலைநகரத்தில் கலவரங்கள் வெடித்து, சீனாவின் திபெத்திய மக்கள் வசிக்கும் பகுதிகளில் பரவத் தொடங்கியபோது இவர்கள் தங்களின் படப்பிடிப்பை முடித்துவிட்டு, லாசாவிலிருந்து நாடாக்களை கடத்தினர். அதைத் தொடர்ந்து வந்த அரசாங்கத்தின் ஒரு பகுதியாக, இவரும், தோண்டுப் வாங்சென் இருவரும் மார்ச் 28 அன்று கிங்காய் மாகாணத்தின் டோங் தே என்ற இடத்தில் தடுப்புக் காவலில் வைக்கப்பட்டனர்.
# ஜிக்மே கியாட்சோ

## லீவிங் ஃபியர் பிஹைண்ட்

25 நிமிட ஆவணப்படமான இதில், 2008 கோடைகால ஒலிம்பிக்கை நடத்துவதற்கு சீனாவை தேர்வு செய்ததும், தலாய் லாமாவைப் புகழ்ந்து பேசியும், ஹான் குடியேறியவர் மீதுவெறுப்பை வெளிப்படுத்தியும், திபெத்திய இனத்தை விமர்சித்தும் காட்டப்பட்டிருந்தது. இதன் விளைவாக *தி நியூயார்க் டைம்ஸ்* " என்ற பத்த்ரிக்கை இதை "சீன அரசாங்கத்தின் அலங்காரமற்ற குற்றச்சாட்டு" என்று விவரித்தது. இது ஒரு ஒளிப்பதிவுக் கருவியால் படமாக்கப்பட்ட 40 மணிநேர நேர்காணல் காட்சிகளிலிருந்து தொகுக்கப்பட்டது. இந்த ஆவணப்படம் ஒலிம்பிக்கின் தொடக்க நாளில் திரையிடப்பட்டது. மேலும், பெய்ஜிங்கில் வெளிநாட்டு செய்தியாளர்களுக்காக இரகசியமாகவும் திரையிடப்பட்டது.  
2012 மார்ச் 9 அன்று, 1959 திபெத்திய எழுச்சியின் 53 வது ஆண்டுவிழா நாளில், மனித உரிமைகள் மற்றும் திபெத்திய ஆர்வலர் குழுக்களின் கூட்டணி, தோண்டப் வாங்சனின் விடுதலைக்கு அழைப்பு விடுத்து நியூயார்க் நகரத்தின் டைம்ஸ் சதுக்கத்தில் ஒரு பேரணியை நடத்தியது; ஜின்ஹுவா ஜம்போட்ரானுக்கு அடியில் பன்னிரண்டு அடி திரையில் அச்சத்தை விட்டு மக்கள் வெளியேறுவதன் பகுதிகள் காட்டப்பட்டன.
# ஜிக்மே கியாட்சோ

## விசாரணையும், சிறையும்

பின்னர் இதற்காக தோண்டுப் வாங்சனுக்கு ஆறு ஆண்டுகள் சிறைத்தண்டனை விதிக்கப்பட்டது. 2010 சனவரி நிலவரப்படி அவர் இன்னும் சிறையில்தான் இருக்கிறார். ஜிக்மே கியாட்சோவுக்கு லின்க்சியா சிறையில் ஏழு மாத சிறைத்தண்டனை விதிக்கப்பட்டது. அந்த நேரத்தில் தான் சிறை அதிகாரிகளால் சித்திரவதை செய்யப்பட்டதாகக் கூறினார். முன்னணி வரிசை, மற்றும் திபெத்திய மனித உரிமைகள் மற்றும் ஜனநாயக மையம்